
DR.30.10.2003 33 

 

  

 

Pelaksanaan dasar dan perundangan mengenai amalan perdagangan yang adil 
akan digubal bagi menggalakkan persaingan yang sihat dan menghalang sikap anti saingan 
seperti pakatan sulit, kartel, penetapan harga dan penyalahgunaan kuasa pasaran.  Di 
samping meningkatkan produktiviti dan kecekapan dasar, ini juga akan menggalakkan 
penyertaan dan kemasukan syarikat kecil ke dalam sektor perdagangan pengedaran.  
Dasar dan peruntukan yang dicadangkan ini akan dilaksanakan secara berperingkat. 

Pasar raya besar ataupun hypermarket akan digalakkan untuk bekerjasama 
dengan pengeluar tempatan bagi mendapatkan sumber barangan tempatan yang berkualiti 
tinggi dan pada harga yang berpatutan.  Ini juga akan membuka suatu peluang kepada 
firma tempatan terutamanya IKS dan pengeluar barang kraf bagi memasarkan produk 
mereka di dalam dan di luar negara. 

Penyertaan bumiputera dalam sektor perdagangan pengedaran akan ditingkatkan 
dengan mengadakan program latihan piawaian kualiti produk, pembungkusan, 
penjenamaan dan pemasaran.  Ini adalah untuk memastikan pengeluaran produk adalah 
berkualiti eksport dan dapat memenuhi permintaan pengguna.  Usaha akan terus diambil 
bagi meningkatkan program dan aktiviti PROSPER.  Dalam konteks ini, bengkel rancangan 
perniagaan dan klinik perundingan perniagaan akan diadakan untuk membantu, 
membimbing dan memberikan arah haluan strategik kepada peserta untuk meningkatkan 
keberkesanan program dan aktiviti PROSPER.  Sehubungan itu, pembangunan kedai 
konsep untuk kedai lampu, dobi, perhiasan rumah, pasar mini, kedai sukan dan bengkel 
automatif akan dipertimbangkan untuk dilaksanakan di masa hadapan.  Jaya atau tidaknya, 
semua ini bergantung kepada kesanggupan bumiputera untuk memasuki bidang ini.  Jika 
mereka enggan, janganlah sesiapa merungut kenapa tidak ada bumiputera di bandar-
bandar di Malaysia. 

Sejak pengenalan sistem perbankan Islam 20 tahun yang lalu, kita telah mencapai 
banyak kemajuan dalam mengembangkan produk-produk perbankan, deposit dan 
pembiayaan.  Ini memberi pilihan bagi sesiapa, Islam atau tidak Islam, memilih sistem yang 
sesuai dengan selera mereka.  Pada penghujung bulan Jun 2003, aset perbankan Islam 
telah meningkat kepada 9.4% daripada jumlah keseluruhan aset sektor perbankan. 

Kewangan Islam, termasuk perbankan dan pasaran modal Islam akan 
dibangunkan sebagai pasaran khusus yang strategik.  Kita akan memperkenalkan lebih 
banyak produk yang secocok dengan ajaran Islam dan inovatif di samping menambah 
produk asas dengan menggerakkan aset Islam yang belum digunakan.  Inisiatif juga akan 
ditujukan terhadap membangunkan pakatan strategik dengan sumber-sumber kewangan 
masyarakat Islam global dengan peluang pelaburan berteraskan syariah. 

Tuan Yang di-Pertua, jalan ke arah kehidupan yang mapan melibatkan tiga proses 
utama.  Pertama ialah meningkatkan kecergasan ekonomi negara bagi mengekalkan taraf 
hidup yang lebih tinggi.  Kedua ialah memastikan peningkatan keadilan dan kesepakatan 
sosial dan ketiga ialah proses yang mengawasi dan melindungi alam sekitar.  Dengan itu, 
kita akan terus mengurus pembangunan alam sekitar dan sumber asli secara terbuka untuk 
mengukuhkan pertumbuhan jangka panjang negara dan mencapai pembangunan yang 
mapan.  Pembangunan yang mapan dilihat sebagai keperluan untuk mewujudkan peluang 
“win-win-win” dan di masa yang sama mencapai matlamat ekonomi, sosial dan alam sekitar. 

Tuan Yang di-Pertua:  Yang Berhormat, Yang Berhormat, sekejap Yang 
Berhormat, sudah tepat pukul 1.00, adakah Yang Berhormat akan memakan masa 15 minit 
lagi untuk menghabiskan pembentangan rancangan ini? 

Beberapa Ahli:  [Menyampuk] 

Perdana Menteri:  Boleh, kalau diizinkan. 

Tuan Yang di-Pertua:  Bolehkah memakan masa 15 minit? 

Perdana Menteri:  Boleh, kalau diizinkan. 

Tuan Yang di-Pertua:  Boleh Yang Berhormat ya.  Dengan yang demikian, saya 
menggunakan kuasa saya di bawah Peraturan Mesyuarat 12(3) iaitu saya memanjangkan 
masa Mesyuarat pada hari ini selama tidak lebih daripada 15 minit lagi. 



Pelaksanaan dasar dan perundangan mengenai amalan perdagangan yang adil akan digubal bagi menggalakkan persaingan yang sihat dan menghalang sikap anti saingan seperti pakatan sulit, kartel, penetapan harga dan penyalahgunaan kuasa pasaran. Di samping meningkatkan produktiviti dan kecekapan dasar, ini juga akan menggalakkan penyertaan dan kemasukan syarikat kecil ke dalam sektor perdagangan pengedaran. Dasar dan peruntukan yang dicadangkan ini akan dilaksanakan secara berperingkat. Pasar raya besar ataupun hypermarket akan digalakkan untuk bekerjasama dengan pengeluar tempatan bagi mendapatkan sumber barangan tempatan yang berkualiti tinggi dan pada harga yang berpatutan. Ini juga akan membuka suatu peluang kepada firma tempatan terutamanya IKS dan pengeluar barang kraf bagi memasarkan produk mereka di dalam dan di luar negara. Penyertaan bumiputera dalam sektor perdagangan pengedaran akan ditingkatkan dengan mengadakan program latihan piawaian kualiti produk, pembungkusan, penjenamaan dan pemasaran. Ini adalah untuk memastikan pengeluaran produk adalah berkualiti eksport dan dapat memenuhi permintaan pengguna. Usaha akan terus diambil bagi meningkatkan program dan aktiviti PROSPER. Dalam konteks ini, bengkel rancangan perniagaan dan klinik perundingan perniagaan akan diadakan untuk membantu, membimbing dan memberikan arah haluan strategik kepada peserta untuk meningkatkan keberkesanan program dan aktiviti PROSPER. Sehubungan itu, pembangunan kedai konsep untuk kedai lampu, dobi, perhiasan rumah, pasar mini, kedai sukan dan bengkel automatif akan dipertimbangkan untuk dilaksanakan di masa hadapan. Jaya atau tidaknya, semua ini bergantung kepada kesanggupan bumiputera untuk memasuki bidang ini. Jika mereka enggan, janganlah sesiapa merungut kenapa tidak ada bumiputera di bandar- bandar di Malaysia. Sejak pengenalan sistem perbankan Islam 20 tahun yang lalu, kita telah mencapai banyak kemajuan dalam mengembangkan produk-produk perbankan, deposit dan pembiayaan. Ini memberi pilihan bagi sesiapa, Islam atau tidak Islam, memilih sistem yang sesuai dengan selera mereka. Pada penghujung bulan Jun 2003, aset perbankan Islam telah meningkat kepada 9.4% daripada jumlah keseluruhan aset sektor perbankan. Kewangan Islam, termasuk perbankan dan pasaran modal Islam akan dibangunkan sebagai pasaran khusus yang strategik. Kita akan memperkenalkan lebih banyak produk yang secocok dengan ajaran Islam dan inovatif di samping menambah produk asas dengan menggerakkan aset Islam yang belum digunakan. Inisiatif juga akan ditujukan terhadap membangunkan pakatan strategik dengan sumber-sumber kewangan masyarakat Islam global dengan peluang pelaburan berteraskan syariah. Tuan Yang di-Pertua, jalan ke arah kehidupan yang mapan melibatkan tiga proses utama. Pertama ialah meningkatkan kecergasan ekonomi negara bagi mengekalkan taraf hidup yang lebih tinggi. Kedua ialah memastikan peningkatan keadilan dan kesepakatan sosial dan ketiga ialah proses yang mengawasi dan melindungi alam sekitar. Dengan itu, kita akan terus mengurus pembangunan alam sekitar dan sumber asli secara terbuka untuk mengukuhkan pertumbuhan jangka panjang negara dan mencapai pembangunan yang mapan. Pembangunan yang mapan dilihat sebagai keperluan untuk mewujudkan peluang "win-win-win" dan di masa yang sama mencapai matlamat ekonomi, sosial dan alam sekitar. Tuan Yang di-Pertua: Yang Berhormat, Yang Berhormat, sekejap Yang Berhormat, sudah tepat pukul 1.00, adakah Yang Berhormat akan memakan masa 15 minit lagi untuk menghabiskan pembentangan rancangan ini?. Beberapa Ahli: [Menyampuk]. Perdana Menteri: Boleh, kalau diizinkan. Tuan Yang di-Pertua: Bolehkah memakan masa 15 minit?. Perdana Menteri: Boleh, kalau diizinkan. Tuan Yang di-Pertua: Boleh Yang Berhormat ya. Dengan yang demikian, saya menggunakan kuasa saya di bawah Peraturan Mesyuarat 12(3) iaitu saya memanjangkan masa Mesyuarat pada hari ini selama tidak lebih daripada 15 minit lagi.